 

**Egyedi szennyvíztisztító kisberendezések alkalmazása Belecska településen**

**M E G H Í V Ó**

**Belecska Község Önkormányzata a Széchényi 2020 program keretében, 95 %-os intenzitású VP-6-7.2.1.2-16 pályázaton fog indulni.**

**Most nyílik utolsó lehetőség a településen évtizedek óta megoldatlan szennyvízkérdés pályázati forrásból való megvalósítására!!!**

**Pár éven belül a mostani elnézőbb környezetszennyezési szabályozás megváltozik**. Két lehetőség lesz minden lakosnak, vagy építenek a mostani szabályoknak megfelelő szigetelt emésztőt, - aminek bekerülési költsége közel 1 millió forint – vagy a kiszabandó talajterhelési bírságot (3-8 e forint nagyságrend havonta) fogják megfizetni. Ezzel párhuzamosan a szippantási árak is növekedni fognak a következő években, különböző jogszabályok miatt, várhatóan 3-4.000.- Ft/m3 környékére.

Ebben a pályázati ciklusban most lehetőség van egyedi szennyvíztisztító kisberendezésekre pályázni a településen, mely készülékek a vezetékes szennyvízmegoldással egyenértékűek, és majdnem teljesen költségmentesek, automata üzemelésűek. Ezen készülékekből évente csupán 1 m3 szennyvíziszapot kell kiemelni – kb. 2.000.- Ft évi egyszeri költségként – és van havi 5-800 forintos áramköltsége a készüléknek.

**Egy ilyen berendezés bekerülési költsége közel 1.5 M forint, amelynek 95%-át mos vissza nem térítendő Európai Uniós forrásból meg tudja pályázni a település. A fennmaradó 5%-os önerőt, kb. 3.000.- forintos havi költséggel meg lehet oldani 2-3 év alatt, ezzel megoldva az ingatlan víziközmű ellátottságát.**

**Ezzel kapcsolatban lakossági fórumot tartunk a településen, ahol minden részletesen megbeszélésre kerül és ahol jelentkezni lehet a pályázatra. Egy héten belül tudjuk a jelentkezéseket fogadni, utána aki nem jelentkezett a pályázatra – sajnos később nem teheti meg – saját magának kell gondoskodnia a törvényi szabályozásnak megfelelő szennyvízkezelésről.**

**Településünk minden ingatlantulajdonosát a saját érdekét és pénzügyi helyzetét szem elött tartva, szeretettel várjuk a lakossági fórumra.**

**Helye és ideje: MŰVELŐDÉSI HÁZ, 2019. 11. 13. 17,00 ÓRA (SZERDA DU. 5 ÓRA).**

**Az ügy fontosságára való tekintettel kérem a Tisztelt Lakosságot, hogy minél nagyobb létszámban megjelenni szíveskedjenek!**

  **Szemeti Sándor**

  **polgármester**